4

ISIGIDIMI SAMAXOSA, AUGUST 1, 1877.

Hayi kute kwakusa ngalomini noko izulu lalinga ti libungqungunqungu kwako itemba lokungati liza’ kusa, lite lifika ixesha lokuwuqala umsebenzi laselibalele kamandi ilanga—Bangenile abantu, baza abafundisi bekokelwe ngabaculi bahlanganisana kwendala benza urozo behamba bevuma iculo lika David lamashumi mabini anane, ukunyukela kulondlu intsha —Bate bakufika emnyango kwahlatywa eliculo liti- ‘Hambani ba Kristu ’ kuko nohadi, ukunyuka ukuya endaweni ye Choir, kwavakala kuyinto emandi— Ligqityiwe u-Rev. C. Taberer umfundisi wase St- Matthews uhambise imitandazo yokuvulwa kwe Ke- rike kwahanjiswa inkonzo ke ; kwashumayela u. Venerable Archdeacon White wase Rini ekunyusheIwa ngu Rev. A. J. Newton wase Gwatyu. Kwat1 ke emva kwake kwesuka u-Rev. W. H. Turpin, wase Rini waposa amazwana ambalwa. Kwavunywa ne Anthem nge Singesi ngexesha lenkongozelo. Ibe ipelile ke apo, inkonzo. Kwakumaqaba, kungeko sihlalo singenamntu, abamhlope nabantsundu.

Kungene intlanganiso yokunikela. Kuqale u-Vener­able Archdeacon Kitton, wase Qonce, wateta ngokuqalwa kwale Mission kungekabiko makolwa, ingabafana aba 12 kupela ababeze ngemfundo, ebonisa ukuhambiseka komsebenzi ka Tixo kulomzi. Wateta namanye amazwi avuselelayo. Abanye abake besuka baposa amazwi ngu Venerable Archdeacon White, ngu Mhleli we *Watchman,* Mrs. Stent oyi *Architect* ebekangela, ukwaxiwa kwalendlu nowatumela umfanekiso wayo isayilwa; ngu Mr. Lonsdale i-Mantyi yalomandla. Masingalibali ukukankanya ngokubulela uncedo alwenzileyo ngezandla zake ekuyihombiseni lendlu ; ngu Captain Cherry inkosana yase Qonce. Onke lamadoda atete ngomsebenzi walendlu. Sibulela unyameko Iwawo ngokuhambela umsebenzi onjengalo ube uko apa. U-Rev. Mnyakama no Rev. Nyovane batete amazwana ngamanye okukalipisa nokuvusa abantu. Baqalile ke abar.tu bagalela ngemali, na- ngenkomo, negusha, nenkuku, neranise, nokudla aba- nye imali bayirole ngoko abanye batembisa, bonelwe lilanga. Kute kwakusa yaba kwayilonto, kuqalwe ngenkonzo kwalandela intlanganiso.

Ke kwapunywa ixeshana, ukuyiwa esidlweni, kuba bekuxelwe inkabi zenkomo ezimbini, kwangenwa kwakona yakwa yilonto, bemana berola ozisheleni, nozi hafgolweni ngapandle kweyokunikela, neyezitembiso, nozisispenise, nozitiki—kwada kwati ratya. Upele njalo ke lomsebenzi wezontsuku zombini esitemba ukuba koba mzuzu ukuze siwulibale. Imali eroliweyo ngezontsuku zimbini iku £480, kudibene imali nempahla yezitembiso. Ityala lisahleli lingapantsi kuhle ku £500 kuba ixabiso layo li £1520, imi. nikelo evela kumacala ngamacala ingabuleleka kakulu. Indlu ubuhle ibugqibile, asingebi nakubucacisa ngamazwi, kodwa nantso imi ilingqina, iyazitetela.

Masingagqibi singabalanga amazwi embulelo kum- fundisi walomzi, ngenyameko nemizamo yake, kuba uyiscbenze nangezake izandla; ndingamshiyi u-Mrs. Taberer inkosikazi yake, no Miss Lucas ogcinayo amantombazana akwa St Matthew, no Mrs Lonsdaleinkosikazi ye Mantyi, ngezihombiso ezikulondlu, ezi- setyenzwe zizandla zabo. Singasuke siti ukugqiba, wanga angati umfundisi u-Mr. Taberer ayibone imizamo yake inesipelo, ngokupela kwetyala ukuze abo nokonwaba.

UKUBEKWA KWELITYE LESISEKO  
kwa Kama.

Olwe Sibini evekini ngomhla 3 ka July ube ungumhla omkulu kwa Kama wokubekwa kwelitye lesi-

seko sendlu yetyalike eya kuba sisikumbuzo senkoi u-Kama. Pambi kokuteta ngomsebenzi walomini singake sixelele abangaziyo ukuba kwati yakububa inkosi u-Kama kwako umnqweno wokuba kubeko into eyenziwayo eya kuhlala ikumbuza igama lake nezenzo zake ezilungileyo. Kwaveliswa iqinga lokuba kwenziwe ityalike emali iya kurolwa sisizwe, ati amadoda amakulu akupe 20s inye, amadodana arole 10s—kwabake kusitiwa londlu iya kudla £3,000 Isizwe sayi vuma okunene lonto kwaza ngexeshana elifutshane sarola £1,000 eselise Bankini. Ubukulu balondlu ngapakati njengoko ilinganiselwe ngako ngu Mr. Bate wase Qonce iya kuba zinyawo 70 ubude, ububanzi ibe zinyawo ezi 33. Umsebenzi wamatye uyakudla £1,450, owemiti udle £1,075 oko kukuti iyonke ibe £2,525 zingaqukwa intwana ezinje ngozifestile.

Zite ke zakuba zifeziwe izinto zokulungiselela kwamiselwa ukuze ilitye libekwe ngolwe 3 Iuka July. Lingekafiki ixa lokuqala umsebenzi bamane ukufika bengamaqela abantsundu. Pambi kwase mini enkulu kungenwe etyalikeni ebihle yazaliswa ngamakristu antsundu abe kumakulu amane namahlanu. Kusukwe apo kwayiwa kwindawo ebinelitye. Kute kuba bekuko nabamhlope iculo laleswa nge Singesi. U- Rev. Ben. Impey utyile uhlobo ekuya kuhanjiswa ngalo xa kuza kubekwa ilitye. Into yokulibeka inikezelwe ku Mrs. Impey (inkosikazi ka Rev. W. Impey Umongameli wezikolo zama Wesile) nomhlolokazi ka Kama, laza lakuhliswa bavakalisa ukuba libekiwe. U-Mr. Impey, omkulu upendulele Umfazi wake wati asikuko nokuba kuya ’mvuyisa ukubako kumsebenzi walomini. Usakukumbula oko ebepakati kweso sizwe kwiminyaka emashumi mahlanu edlulileyo, ukufika kuka yise u-Rev. William Shaw owaye ngumfundisi wokuqala wabo, awati no Kama wagu. qukela pantsi kwake. Ubakumbuze ngamatamsanqa afunyenwe sesosizwe ngokufika kwelizwi lika Tixo, namalungelo esiwazuze ngokuhlala sikwicala lika Rulumeni. U-William Shaw Kama oyinkosi ngoku usuke wapendulela unina, kwabonakala ukuba bayapulapula abantu. U-Mr. Bate utete ngohlobo eya kuma ngalo indlu, walandelwa ngu R. M. B. Fielding Esq., Imantyi, no Rev. W. Barton wase Nxukwebe no Mr. Joseph Tele. U-Rev. Ben. Impey ubike ukuba imali eseliroliwe ikwi £1,100, wacela ukuba abantu beze kubeka iminikelo yabo elityeni. Kunikelwe imali ebe £36. Emva koko kucitakelwe ngabantu kubonakala ukuba bonke ba- tonyalalisiwe ngumsebenzi abebekuwo.— *Watchman.*

UKWAMKELWA KOMFUNDISI E-RAPA.

Kwi *Sigidimi* sika April kwakuke kwabaliswa nge- siqitana esikwi Pacific ekutiwa yi Rapa. Abantu belozwe bati ukuze balive ilizwi lika Tixo baliselwe kwangamawabo alifumana ebehambele kwezinye indawo. Nangoku kubonakala ukuba akukabiko mfundisi umhlope uhlala pakati kwabo. Bati ukuzo bambone abe uhambele, alale usuku lube lunye abuye adlule kanti mhlaumbi kuya kuda kube yiminyaka engabuyanga aye kona. Noko kunjalo ilizwi lika Tixo kukona lihambela pambili lixaswe ngamakolwa elolizwe nakukufunda kwawo Izibalo ezingcwele.

U-Rev. A. T. Saville uti ukuya kwake kokugqibela babesiti abanye makangayi kuba uya kufika kungaseko magqoboka nabantu bakona bengasatandi kubona mntu umhlope. Babesitsho kukuba kwakusekuminyaka isixenxe kungazange kuye kuvela bani. Noko ke wati uya kuya kuzibonela ngokwake. Uti ke: Sati xa sisondelayo kweso siqiti asabona nto ipilileyo

ngapandle kwebokwe zasendle ezabe zisidla emacaleni enduli. Kute kunini sabona ipenyane lisiza linamadodana asibuza ukuba singobanina. Ate akusiva ukuba siteta inteto yawo, akuqonda ukuba singabafundisi avuya into endingena kuyixela. Sawacela ukuba ahambe pambi kwetu asibonise indlela. Kungekabi mzuzu asishiya kude ngasemva engxamele ukuya kubikela abanye abantu ukuba ufikile umfundisi. Site singekaqondi sabona unxweme seluzela ngabantu abaze kusibulisa abanye besahamba benxiba kubonakala ukuba ababanga nalo ixesha lokufaka ezona bebenga bangeza benazo. Kubonakele ukuba abanye balungisa indlu esiya kungeniswa kuyo.

Beze kusibulisa bekokelwe yinkosi yabo u-Parima ilandelwa zinkosana ezipantsi kwayo, nomvangeli ontsundu u-Malabo namadikoni namalungu eremente Ndaqonda nam ukuba bandamkela ngentliziyo epeleleyo. Ndakugqiba ukubabamba ngezandla bonke ndasiwa endlwini eyayicokiswe kakuhle. Yazala lendlu bonke befuna ukuva ngehambo yam, abanye beteta ngobukulu bam. Ndada ndabacela ukuba bake bandipe ituba lokuhlangana nomvangeli namadikoni. Ndibuze kubo ngokuhambiseka kwelizwi Bate, umsebenzi wenkosi usoloko uqubela pambili uhamba kakuhle. Bonke abantu, ngapandle kwabafayo bayeza etyalikeni. Abantwana bayeza bonke esikolweni se Sabata. Into abayisweleyo zimpahla zokufundisa maxa wambi ide Ititshere xa ifundisa ukubala igalele intlabati ecolekileyo pantsi ize yenze amagama ngentonga! Erementeni kuke kubeko amapike maxa wambi xa kuko abakutshiweyo.

Ukutshona kwelanga ibuye yazala indlu kwasekufike nabendawo ezikude abeze nengubo zabo zokulala ku- bonakala ukuba abacingi kubuyela emakaya. Ndite kuba ndidiniwe ndacela ukuba bandipe ituba ndilale. Bate nakanye akuyi kulala namhlanje. Ndite ngokuba konakele ntonina; bate bona ngokuba sekuminyaka isixenxe singabonani nomfundisi, ke akanakuti akufika alale ; kananjalo siseza kubuza izinto esibe singaziqondi. Kuqale kwesuka indoda endala ipete incwadi yezi Balo endiqondileyo nam ukuba iyafundwa futi. Indibuze indawo ebingaziqondi abangazazanga nabazititshere yakubuza kubo. Ute ezinye ubeseleneminyaka etile ezigcinile elinde ukuba kude kufike umfundisi. Emva kwalowo kusuke ixegokazi lipete eyalo incwadi yezibalo lifuna ukutyilelwa. Lite nalo selineminyaka emininzi lilinde uncedo. Kude kwasa lulurozo lulunye, amadoda nabafazi, abakulu nabancinane abafun’ ukutyilelwa. Baqalele kwakweye G-enesis kwada kwaya kweye Sityilelo, bebuza imibuzo—eminye ilula eminye inzima.

Ndebe ndipete ingxowa izele zincwadi zezi Balo. Bate bakuyibona bazitabata zonke kwaoko. Kubuya kwaputunywa emkombeni naleyo yapela ngexeshana elincinane. Isiko letu kweziziqiti lelokuba bonke bazitengele ngokwabo incwadi zezibalo bangakangeli kupiwa. Ndite ke ngoko kwabazitabatileyo mabarole imali yazo. Bonke bayirole ngovuyo, ndabona iseyikona imali yazo ndingekaqondi. Abangabanga nakuzifumana ndiqonde ukuba balusizi kakulu, ndasenditembisa ukuba ndiya kutumela ezinye kwakamsinya.

Kute kuba bendiza kunduluka ukumka komhla kwafuneka ukuba ndenze ityalike, ndive izikula zabantwana, ndingenise abafuni ndibaptize abantwana ndenze umtendeleko. Pakati kwezozinto kufuneke ukuba ndimane ukupendula imibuzo yabantu abebengenakufikelela kum pezolo nabebeyilibele. Kude kwafika ixesha lokuba ndihambe ndingakange ndipumle. Kute ke noko ndibe ngendiba ndiyozela ndidiniwe kwaluvuyo olukulu ukuyi fumana iremante yalendawo inje ukupila kwayo, nokutanda ukufu-